
**Záróvizsga eredmény és oklevél minősítés lekérdezése a Neptunban**


Az eredmények a bizottság utolsó záróvizsgázójának felelete után kerülnek a Tanulmányi Osztályra, a rögzítés legkésőbb a záróvizsgát követő nap 12:00 óráig megtörténik.

A záróvizsga eredmény megtekintésének lépései a következők:


Lépjen be a Neptunba, válassza az **Ügyintézés** menüpont **Záróvizsgák** almenüjét.



A 2020. júniusi záróvizsga időszaknál kattintson a szürke **+** jelre, majd a **Bővebb** menüpontra.




A „Csak felvett vizsgák” mellett a kapcsoló legyen bepipálva, így megjelennek az Ön által teljesített vizsgatárgyak, és azok eredménye.




Az oklevél minősítés megtekintésének lépései:

Kattintson a Neptunban a **Tanulmányok** menüpont **Képzés adatok** almenüjére.



A képernyőt egy picit lejjebb görgetve látható az oklevél minősítése szövegesen és két tizedesjegy pontossággal.



A sikeres záróvizsgájához gratulálunk!